Zjednoczůne Sztaty

Zjednoczůne Sztaty, Zjednoczůne Sztaty Ameriki (ang.: United States, United States of America, we abrewjacyji: US, USA) – państwo rozlygowane we Půłnocnyj Americe. Grańica mo s Kanadům na půłnocy a Meksykym na połedńu; uod wschodu grańica kraju stanowi Atlantycki Uocean, uod půłnocnygo wschodu Arktyczny Uocean, a uod zachodu Pokojny Uocean. Je to trzeće państwo śwjata jeli chodźi uo terytoryjům (po Rusyji a Kanadźe), a tyż trzeće we wjelośći ludźi (po Chinach a Indyjach).

Zjednoczůne Sztaty powstały pod kůńec XVIII stolećo, Deklaracyjo Samostanowjyńo uogłoszůno we 1776 roku. Na poczůntku mode państwo toczůło wojny, wpjyrw ze Ynglandym, do kerygo zawczasu uosobne sztaty noleżały jako kolůńije, ńyskorzi we rokach 1861-1865 bůła secesyjno wojna, mjyndzy půłnocnymi sztatůma, kere bůły za zńyśyńym ńywolńictwa, a połedńowymi, kere chćały je utrzimać, a tyż we tym samym XIX stoleću ze Meksykym.

Terozki Zjednoczůne Sztaty sům nojwjynkszům ekůnůmicznům a armijnům potyngům śwjata. We zagrańicznyj polityce uod wrześńa 2001, po terrorystycznych zamachach na World Trade Center a Pentagůn, kůncyntrujům śe na wojńe s terroryzmym.

Admińistracyjńy sům potajlowane na 50 sztatůw a dystrykt Kolůmbijo, s czygo 2 sztaty - Alaska a Hawaje - leżům poza zasadńiczym uobszarym kůntynyntalnyj tajli USA - Alaska na půłnoc uod ńygo a Hawaje furt na zachůd, na Pokojnym Uoceańe.


 AL - Alabama - Montgomery
 AK - Alaska - Juneau
 AZ - Arizůna - Phoenix
 AR - Arkansas - Little Rock
 CA - Kaliforńijo - Sacramento
 CO - Kolorado - Denver
 CT - Connecticut - Hartford
 DE - Delaware - Dover
 FL - Florida - Tallahassee
 GA - Georgia - Atlanta
 HI - Hawaje - Honolulu
 ID - Idaho - Boise
 IL - Illinois - Springfield
 IN - Indiana - Indianapolis
 IA - Iowa - Des Moines
 KS - Kansas - Topeka
 KY - Kentucky - Frankfort
 LA - Luizjana - Baton Rouge
 ME - Maine - Augusta
 MD - Maryland - Annapolis
 MA - Massachusetts - Boston
 MI - Michigan - Lansing
 MN - Minnesota - Saint Paul
 MS - Mississippi - Jackson
 MO - Missouri - Jefferson City 
 MT - Můntana - Helena
 NE - Nebraska - Lincoln
 NV - Newada - Carson City
 NH - New Hampshire - Concord
 NJ - New Jersey - Trenton
 NM - Nowy Meksyk - Santa Fe
 NY - Nowy Jork - Albany
 NC - Půłnocno Karolina - Raleigh
 ND - Půłnocno Dakota - Bismarck
 OH - Ohio - Columbus
 OK - Uoklahůma - Oklahoma City
 OR - Oregon - Salem
 PA - Pynsylwańijo - Harrisburg
 RI - Rhode Island - Providence
 SC - Połedńowo Karolina - Columbia
 SD - Połedńowo Dakota - Pierre
 TN - Tennessee - Nashville
 TX - Teksas - Austin
 UT - Utah - Salt Lake City
 VT - Vermont - Montpelier
 VA - Wirgińijo - Richmond
 WA - Waszyngtůn - Olympia
 WV - Zachodńo Wirginia - Charleston
 WI - Wisconsin - Madison
 WY - Wyoming - Cheyenne

Kategoryjo:Zjednoczůne Sztaty